**príloha 2**

**POUČENIE O UPLATNENÍ PRÁVA SPOTREBITEĽA NA ODSTÚPENIE OD ZMLUVY**

1. Právo na odstúpenie od zmluvy
	1. Máte právo odstúpiť od tejto zmluvy bez uvedenia dôvodu v lehote štrnástich (14) dní. Lehota na odstúpenie od zmluvy uplynie po štrnástich (14) dňoch odo dňa, keď Vy alebo Vami určená tretia osoba s výnimkou dopravcu prevezmete tovar.
	2. Pri uplatnení práva na odstúpenie od zmluvy nás informujte o svojom rozhodnutí odstúpiť od tejto zmluvy jednoznačným vyhlásením (napríklad písomným listom zaslaným poštou alebo e-mailom) na adresu:

FIRST FOOD PRODUCTION s.r.o., Vajnorská 100/A, 831 04 Bratislava – mestská časť Nové Mesto, Slovenská republika, IČO: 50 308 734, DIČ: 2120268766, IČ DPH: SK2120268766, zapísanej v Obchodnom registri Okresného súdu Bratislava I, Oddiel: Sro, Vložka číslo: 111026/B, e-mail: claims@redcoco.com, tel. č.: +421 2 2086 5701.

Na tento účel môžete použiť vzorový formulár na odstúpenie od zmluvy, ktorý sme Vám odovzdali, zaslali alebo je prístupný aj na e-shope, ktorý je umiestnený na internetovej adrese https://www.eshop.redcoco.com.

* 1. Ak máte záujem, môžete vyplniť a zaslať vzorový formulár na odstúpenie od zmluvy alebo akékoľvek iné jednoznačné vyhlásenie o odstúpení od zmluvy aj elektronicky prostredníctvom našej internetovej stránky https://www.eshop.redcoco.com. Ak využijete túto možnosť, prijatie odstúpenia od zmluvy Vám bezodkladne potvrdíme na trvanlivom nosiči (napríklad e-mailom). Lehota na odstúpenie od zmluvy je zachovaná, ak zašlete oznámenie o uplatnení práva na odstúpenie od zmluvy pred tým, ako uplynie lehota na odstúpenie od zmluvy.
1. Dôsledky odstúpenia od zmluvy
	1. Po odstúpení od zmluvy Vám vrátime všetky platby, ktoré ste uhradili v súvislosti s uzavretím zmluvy, najmä kúpnu cenu vrátane nákladov na doručenie tovaru k Vám. To sa nevzťahuje na dodatočné náklady, ak ste si zvolili iný druh doručenia, ako je najlacnejší bežný spôsob doručenia, ktorý ponúkame. Platby Vám budú vrátené bez zbytočného odkladu, najneskôr do štrnástich (14) dní odo dňa, keď nám bude doručené Vaše oznámenie o odstúpení od tejto zmluvy. Ich úhrada bude uskutočnená rovnakým spôsobom, aký ste použili pri Vašej platbe, ak ste výslovne nesúhlasili s iným spôsobom platby, a to bez účtovania akýchkoľvek ďalších poplatkov.
	2. Platba za zakúpený tovar Vám bude uhradená až po doručení vráteného tovaru späť na našu adresu alebo po predložení dokladu preukazujúceho zaslanie tovaru späť podľa toho, čo nastane skôr.
	3. Zašlite nám tovar späť alebo ho prineste na našu adresu najneskôr do štrnástich (14) dní odo dňa uplatnenia práva na odstúpenie od zmluvy. Lehota sa považuje za zachovanú, ak tovar odošlete späť pred uplynutím 14-dňovej lehoty. Priame náklady na vrátenie tovaru znášate Vy. Zodpovedáte iba za akékoľvek zníženie hodnoty tovaru v dôsledku zaobchádzania s ním iným spôsobom, než aký je potrebný na zistenie povahy, vlastností a funkčnosti tovaru.
	4. Ako spotrebiteľ môžete odstúpiť od zmluvy, predmetom ktorej je doručenie tovaru, aj pred začatím plynutia lehoty na odstúpenie od zmluvy.
	5. Ako spotrebiteľ nemôžete odstúpiť od zmluvy v prípade kúpy tovaru, ktorý podlieha rýchlemu zníženiu akosti alebo skaze, alebo v prípade kúpy tovaru uzavretého v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov a ktorého ochranný obal bol po doručení porušený.
	6. Tovar musí byť vrátený kompletný, nepoškodený a nepoužitý, vrátane príslušnej dokumentácie v originálnom obale, teda v stave v  akom ste ho prevzali.
	7. Uzatvorením kúpnej zmluvy beriete na vedomie, že pokiaľ vrátený tovar bude nekompletný, poškodený, alebo použitý, vzniká predávajúcemu voči Vám nárok na náhradu škody spôsobenej predávajúcemu. Nárok na úhradu vzniknutej škody je predávajúci oprávnený jednostranne započítať voči Vášmu nároku na vrátanie kúpnej ceny, s čím uzavretím kúpnej zmluvy vyjadrujete súhlas. Predávajúci je Vám taktiež oprávnený vrátiť kúpnu cenu v hotovosti pri vrátení tovaru.
	8. Predávajúci Vám nie je povinný vrátiť cenu zaplatenú za príslušný tovar pred tým, ako mu bol tovar od Vás vrátane dokumentácie doručený, odovzdaný, alebo kým nepreukážete zaslanie tovaru spolu s príslušenstvom vrátane dokumentácie späť predávajúcemu.
	9. V prípade, ak nesplníte niektorú zo svojich vyššie uvedených povinností, odstúpenie od zmluvy nie je účinné a predávajúci Vám nie je povinný vrátiť všetky preukázateľné platby podľa týchto obchodných podmienok a zároveň má nárok na úhradu nákladov spojených s odoslaním tovaru naspäť kupujúcemu.
	10. Na odstúpenie od zmluvy môžete využiť vzorový formulár, ktorý je uvedený ako Príloha 3 týchto obchodných podmienok.